روسیا تور شرکتلری بیرلیگی باشقانی مایا لومیدزه، روسیا‌دان تورکیه‌یه توریست آخینی‌نین، ایکی اؤلکه آراسیندا 2015.جی ایلده یاشانان بحران اؤنجه‌سی دؤنمه چاتابیله‌جیینی سؤیله‌دی.
بیرلیگین وئردیگی بیلگیلره گؤره 2015.جی ایلده 3.65 میلیون روس توریست، تورکیه‌یه گلدی.
گئچن ایل بو رقم یوزده 76 گئریله‌یه‌رک، 866 مینه دوشموشدو.
باشقان لومیدزه، روسیادان تورکیه‌یه گله‌جک توریست ساییسی‌نین بو ایل 3.6 میلیونو آشاجاغینی و 2015.جی ایل سویه‌سینه یاخینلاشابیله‌جگینی آچیقلادی.
لومیدزه، یئنی ایلین‌دن بو یانا تورکیه‌یه یاز تعطیلی اوچون 700 مین پاکت تور ساتیشی‌نین گرچکلشدیگینی سؤیله‌دی.
بیرلیک، داها اؤنجه یاییملادیغی آچیقلامادا،
"تورک هتلچیلرین می تعطیلینده خاریجه گئتمه‌یی پلانلایان‌لار اوچون ارکن رزرواسیونلار و تامین ائتدیگی بنزری گؤرولمه‌‍میش ائندیریم‌لر سایه‌سینده تورکیه، بو ایل سئکتوردا مطلق لیدئر اولدو" ایفاده‌لرینه یئر وئریلمیشدی.
نوامبر 2015.جی ایلده تورک هاوا ساحه‌سینی پوزوان روس اوچاغی‌نین دوشورولمه‌سی ایله ایکی اؤلکه آراسیندا بحران یاشانمیشدی.
